Tájékoztató

* a munkaviszony létesítéssel kapcsolatos adatkezelésekről –

Hatályos: 2020.03.27-től visszavonásig

Legutóbbi módosítás: 2020.07.15.

| **Az adatkezelés célja** | **Az adatkezelés jogalapja** | **Az adatok köre** | **Adatmegőrzési idő, hozzáférési jogok, adattovábbítások címzettjei** |
| --- | --- | --- | --- |
| **1.** **A munkaviszony létesítésével kapcsolatos dokumentumok előkészítése és a kötelező munkáltatói bejelentések benyújtása céljából** **az Egis által kialakított online felületen (a továbbiakban: „Adatbekérő felület”) történő adatszolgáltatás.**  Az érintettek az Egis karrier oldalán történő regisztrációt követően, az ott megadott mail címen (lásd jelen tájékoztató 5. pontja) egy tájékoztató mailt kapnak (linkkel), mely link az Adatbekérő felületre irányít.  Az adatok hiányában az Egis nem tudja előkészíteni a munkaszerződést és nem tudja a szükséges bejelentéseket az illetékes hatóságok felé megtenni. | **A munkaszerződés teljesítésével kapcsolatos adatok esetén**: GDPR 6. cikk (1) b) pontja (szerződés teljesítése), illetve a **bejelentési kötelezettség** tekintetében a GDPR 6. cikk (1) b) pontja alapján az Egisre irányadó jogi kötelezettség teljesítése.  A vonatkozó jogi kötelezettséget előíró jogszabályhelyek az alábbiak:  **Adózási, társadalombiztosítási kötelezettségek teljesítése**: az adózás rendjéről szóló 2017. évi CL. törvény („**Art.**”) 16. § (1), 1. melléklet 3. pont, 34. §, 50. § (1)-(2) szerint a Munkavállalók bejelentésével, valamint a havi adó- és járulékbevallással kapcsolatos kötelezettség teljesítése, a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló 1997. évi LXXX. törvény („**Tbj.**”) 44. § (1), (3) szerinti járulékokkal kapcsolatos nyilvántartási és adatszolgáltatási kötelezettség teljesítése. | **Az érintettek köre:**  Az Egissel munkaviszonyt létesítő személyek, az Egisnek történő szolgáltatásnyújtásban közreműködő tanuló, hallgató tagok, illetve tanulói, hallgatói szerződés keretében foglalkoztatott személyek (és a 16. életév alatti gyermekei).  **A kezelt adatok köre:**  Az Adatbekérő felületen bekért adatok köre (pl. munkaviszony létesítéshez és bejelentéshez kapcsolódó dokumentumokban rögzített személyes adatok, különösen ilyen a név, születési hely, idő, lakcím, adószám, TAJ szám, bizonyos munkaköröknél munkaruha méret, stb.) és az érintett mail címe.  **Adatbekérő felületen történő regisztráció során:**  Annak érdekében, hogy az adatszolgálatás biztonságát garantálni tudjuk, az Adatbekérő felületen regisztrációra kerül sor, mely során az érintett a következő adatokat adja meg (mail cím, jelszó), ehhez csak az érintett fér hozzá. | **Adatmegőrzési idő:**  Az érintett jelölttel való munkaviszony megszűnését követő, az Mt. 286. § (1) alapján **3 év**.  Egyéb polgári jogi igény érvényesítésével, illetve kötelezettség teljesítésével kapcsolatban az adatmegőrzés ideje a Polgári Törvénykönyvről szóló 2013. évi V. törvény („**Ptk.**”) 6:22. § (1) alapján az érintett személlyel való polgári jogi jogviszony megszűnését követő **5 év**.  **Hozzáférésre jogosult az Egis-en belül:** HR Adminisztrációs és munkaügyi kapcsolatok osztály és a Bérelszámolási osztály illetékes munkatársai (a teljes adatbekérőt látják).  További intézkedés céljából a következő szervezeti egységek részére továbbításra kerülhetnek adatok az adatbekérőről - *kizárólag azon adatok, melyek a munkaviszony előkészítéséhez szükséges intézkedés megtételéhez szükségesek* -:   * Létesítmény-gazdálkodási osztály (név, ruha- és cipőméret) * Belső flottakezelés (ha céges autóhoz használati jogot kap: név, lakcím, személyi igazolvány száma, jogosítvány száma, lejárata) * Biztonsági főosztály (név) * IT üzemeltetési osztály (név, telefonszám) * Üzemorvosi rendelő(név, születési hely és idő, lakcím, TAJ szám)   **Adattovábbítás** történhet különösen a NAV, a Kormányhivatalok, Országos Egészségbiztosítási Pénztár (OEP), Nemzeti Egészségbiztosítási Alapkezelő (NEAK), Magyar Államkincstár Nyugdíjfolyósító Igazgatóság, és a Magyar Államkincstár (MÁK) felé. |
|  | | | |
| **2. A jelen tájékoztató 1. pontjában hivatkozott személyes adatok ellenőrzése az érintettek által e-mailben küldött személyi okmányok, illetve a képesítést – legmagasabb iskolai végzettséget – igazoló okmány (elektronikus úton történő) segítségével.**  **Az érintetteknek lehetősége van arra, hogy a helyett, hogy mail-ben továbbítaná a dokumentumokat, webkamerán keresztül mutassa be azokat a beléptetést végző illetékes kolléga részére.** | A GDPR 6. cikk (1) f) pontja alapján – az Egis **jogos érdeke**.  Az Egisnek jogos érdeke, hogy az érintettek által az Adatbekérő felületen megadott adatokat ellenőrizni tudja. Tekintettel arra, hogy az 1. pontban hivatkozott dokumentációt és a szükséges bejelentéseket az Egisnek (hibátlanul) elő kell készíteni, az adatok helyességét bizonyító okmányokat szemrevételeznie szükséges. Az ellenőrzés az érintett kérésére webkamerán keresztül is megvalósulhat.  Egy bejelentés téves adatokkal történő benyújtása a hatóságok részére akár bírság fizetési kötelezettséggel is járhat, az észlelés függvényében önrevízióra (adathelyesbítés) lehet szükséges, késedelmi pótlékfizetési kötelezettség keletkezhet, adóhiány esetén adóbírság fizetési kötelezettséggel is járhat), a hibátlan adatszolgáltatásig a Társaság könyvelését sem lehet véglegesíteni és adott esetben munkajogi bírsággal is járhat.  A képesítést - legmagasabb iskolai végzettséget - igazoló okmány különösen a képesítés ellenőrzéséhez, a Kollektív szerződés szerinti besoroláshoz, illetve a FEOR szám ellenőrzése céljából szükséges. | **Érintettek**: lásd 1. pont.  **Kezelt adatok köre:**  Az érintettek az alábbi okmányokon szereplő személyes adatai és az okmányok scannelt képe, vagy az arról készült fénykép:  **1. Személyazonosító adatok ellenőrzésére szolgáló okmányok**: személyi igazolvány, lakcímkártya, TAJ kártya, adókártya, külföldi munkavállaló esetén a tartózkodási engedély, nyugdíjas munkavállaló esetén a nyugdíjas igazolvány.  **2.** **Képesítést - legmagasabb iskolai végzettséget - igazoló okmányok** (pl. bizonyítvány, diploma): az okmányon szereplő személyes adatok és annak a scannelt képe/fényképe.  **Az 1. csoportba tartozó okmányok nem kerülnek nyomtatásra, nem kerülnek e-mailben továbbításra, arról másolat nem jön létre.**  **A 2. csoportban tartozó okmányok képe megőrzésre kerül. Az ezzel kapcsolatos részletes adatkezelésről a 8/2018. vezérigazgatói utasítás 2. sz. melléklete (Általános munkahelyi adatkezelés) ad részletes tájékoztatást a „Szakmai alkalmasság megállapítása és nyilvántartása” célnál.** | **Adatmegőrzési idő:**  A jelölt Egisbe történő belépésének napját (azaz az első munkanapját) követő munkanapon törlésre kerül az e-mail, melyben a jelölt az okmányok képét továbbította. A jelen pontban az adatok körénél 1. pontban hivatkozott dokumentumok köre véglegesen törlésre kerül, a 2. pontban hivatkozott dokumentumokban rögzített adatok megőrzésre kerülnek.  **Hozzáférésre jogosult az Egis-en belül:** a HR Adminisztrációs és munkaügyi kapcsolatok osztály kijelölt munkatársa.  **Adattovábbítás nem történik.** |

**Tájékoztatjuk, hogy jelen tájékoztató tartalma módosulhat, kiegészítésre kerülhet.**

Adatvédelmi jogairól és az Egis adatkezeléséről további információkat a <https://hu.egis.health/adatvedelem> oldalon talál.

Adatkezeléssel kapcsolatos kérdés esetén kérjük forduljon hozzánk bizalommal az [adatvedelem@egis.hu](mailto:adatvedelem@egis.hu) elérhetőségen.